作者：陈著
词牌/韵律：沁园春

paragraphs: 潇洒纶巾，风流野服，红尘外身。
向南窗听雨，澜翻墨客，北亭恋月，笔走诗神。
倚竹听琴，逢花倒磕，更得放晴游冠春。
清闲好，算东洲人物，难得如君。
华堂瑞气如云。
西风到帘帷才一分。
喜星桥鹊语，佳传依旧，缑山鹤舞，仙样翻新。
箫玉香中，烛花影里，听取捧觞低祝人。
千千岁，看功名事业，都在儿孙。